
PIEGĀDĀTĀJU APSPRIEDE
atklātā konkursā ar ID Nr. JVA 2025/42

“Sabiedrisko tualešu konteineru izvietošana un apsaimniekošana Jūrmalas valstspilsētas administratīvajā teritorijā”


KVALIFIKĀCIJAS PRASĪBAS PIEGĀDĀTĀJIEM

Saimnieciskais un finansiālais stāvoklis 
(piemēram, finanšu apgrozījums, finanšu rādītāji) 
	Nr. p. k.
	Pasūtītāja prasības
	Pretendenta iesniedzamie dokumenti

	1.1.
	Pretendenta gada vidējais neto apgrozījums iepriekšējo trīs noslēgto pārskata gadu laikā nav mazāks par 600 000 EUR (seši simti tūkstoši euro) gadā. 

Par noslēgto pārskata gadu uzskata gadu, par kuru līdz piedāvājumu iesniegšanas dienai ir sastādīts un normatīvajos aktos noteiktajā kārtībā apstiprināts gada pārskats.

Ja pretendenta komercdarbības laiks ir īsāks par trim gadiem, tad vidējais gada finanšu apgrozījums kopš tā dibināšanas nav mazāks par 600 000 EUR (seši simti tūkstoši euro) gadā.
Piegādātāju apvienības gadījumā apvienības dalībnieku kopējā vidējā gada neto apgrozījuma summa iepriekšējo trīs gadu laikā nav mazāka par 600 000 EUR (seši simti tūkstoši euro) gadā.
	Jāiesniedz gadu pārskatu peļņas vai zaudējuma aprēķina (PZA) kopijas.
Pretendentam, kura komercdarbības  ilgums ir mazāks par trīs gadiem, ir jāiesniedz dokumenti (PZA kopijas vai citi dokumenti) par attiecīgo tā darbības periodu
Ārvalstīs reģistrētam Pretendentam, tā piedāvājuma pielikumā jāpievieno atbilstoši sagatavots, apstiprināts un attiecīgās valsts kompetentajā institūcijā izsniegts dokuments par tā iepriekšējo trīs gadu finanšu apgrozījumu. Ja Pretendents ir dibināts vēlāk, informāciju par finanšu apgrozījumu (neto apgrozījumu) no tā dibināšanas dienas. 

	1.2.
	Pretendenta un personu, uz kuru saimnieciskajām un finansiālajām iespējām pretendents balstās, likviditātes koeficients 2024.gadā ir lielāks vai vienāds > par 1.00  un tiem ir pozitīvs pašu kapitāls.
	Dokumenti, kas apliecina, ka Pretendenta un personu, uz kuru saimnieciskajām un finansiālajām iespējām pretendents balstās un kuri būs finansiāli atbildīgi par iepirkuma līguma izpildi, likviditātes koeficients 2024.gadā ir ≥ 1,0 un tiem ir pozitīvs pašu kapitāls. Likviditātes koeficientu aprēķina apgrozāmos līdzekļus dalot ar īstermiņa saistībām.




Tehniskās un profesionālās spējas 
(piemēram, prasības piegādātāja pieredzei, tehniskajiem resursiem, līguma izpildē iesaistītajam personālam)
	Nr. p. k.
	Pasūtītāja prasības
	Pretendenta iesniedzamie dokumenti

	2.1.
	Pretendents iepriekšējo trīs gadu laikā un 2025.gadā līdz piedāvājumu iesniegšanas termiņa beigām ir izpildījis vienu vai vairākus līgumus sabiedrisko tualešu apsaimniekošanā ar kopējo izpildīto līgumu vērtību ne mazāku par 400 000 EUR (četri simti tūkstoši euro) apjomā bez PVN.
	Pretendentam piedāvājumā jāpievieno aizpildīts Nolikuma 4.pielikums “Informācija par Pretendenta profesionālo pieredzi iepriekšējo 3 (trīs) gadu laikā”.
Jāpievieno pasūtītāja atsauksmes, PN akti vai citi dokumenti, kas apliecina minēto līgumu izpildi.

	2.2.
	Pretendenta rīcībā uz izsludinātā atklātā konkursa līguma noslēgšanas brīdi būs ne mazāk kā 10 (desmit) sabiedrisko tualešu konteineri bez fekāliju rezervuāra un 13 (trīspadsmit) sabiedrisko tualešu konteineri ar fekāliju rezervuāru, kas aprīkoti atbilstoši tehnisko specifikāciju prasībām.
	Pretendenta informācija par tā rīcībā esošajām konteinera tipa tualetēm saskaņā ar pasūtītāja noteiktajām prasībām un vietu, kur tās ir apskatāmas.

	2.3.
	Pretendents ir ieviesis darbu izpildes kvalitātes nodrošināšanas sistēmas, kuras atbilstoši Eiropas standartiem apstiprinājušas normatīvajos aktos noteiktajā kārtībā akreditētas institūcijas.
	Eiropas Savienības dalībvalsts normatīvajos aktos noteiktajā kārtībā akreditētas institūcijas izdots sertifikāts, kas apliecina pretendenta atbilstību noteiktiem kvalitātes nodrošināšanas standartiem.
Ja pretendentam no tā neatkarīgu iemeslu dēļ nebija iespējams šādu sertifikātu iegūt līdz piedāvājuma iesniegšanas dienai, tad pretendents iesniedz citus pierādījumus par līdzvērtīgu kvalitātes nodrošināšanas pasākumu veikšanu un pierāda, ka piedāvātie kvalitātes nodrošināšanas pasākumi atbilst pasūtītāja prasībām.

	2.4.
	Pretendenta darbība atbilst vides vadības standartiem vai vides vadības sistēmām.
	Eiropas Savienības dalībvalsts normatīvajos aktos noteiktajā kārtībā akreditētas institūcijas izdots sertifikāts par pretendenta atbilstību vides vadības standartiem vai vides vadības sistēmām.
Ja pretendentam no tā neatkarīgu iemeslu dēļ nebija iespējams šādu sertifikātu iegūt līdz piedāvājuma iesniegšanas dienai, tad pretendents iesniedz citus pierādījumus par līdzvērtīgiem pasākumiem, kas būtu jānodrošina saskaņā ar pasūtītāja prasīto vides vadības sistēmu vai standartu.



